CELEX: 32011D0483
Language: et
Date: 2011-07-28 00:00:00
Title: 2011/483/CFSP: Nõukogu otsus 2011/483/ÜVJP, 28. juuli 2011 , millega muudetakse otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta ning pikendatakse selle kehtivust

30.7.2011   
            
            
               ET
            
            
               Euroopa Liidu Teataja
            
            
               L 198/37
            
         NÕUKOGU OTSUS 2011/483/ÜVJP,
   28. juuli 2011,
   millega muudetakse otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta ning pikendatakse selle kehtivust
   
      EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28 ja artikli 43 lõiget 2,
   ning arvestades järgmist:
   
               (1)
            
            
               Nõukogu võttis 15. veebruaril 2010 vastu otsuse 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta (1).
            
         
               (2)
            
            
               Nõukogu võttis 31. märtsil 2010 vastu otsuse 2010/197/ÜVJP Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) käivitamise kohta (2).
            
         
               (3)
            
            
               Nõukogu kiitis 20. juulil 2011 heaks Somaalias tegutseva ELi väljaõppemissiooni (EUTM Somalia) muudetud kriisiohjamise kontseptsiooni.
            
         
               (4)
            
            
               ÜRO peasekretär märkis 28. aprillil 2011 ÜRO Julgeolekunõukogule esitatud aruandes S/2011/277 ära territoriaalsed saavutused ja julgeoleku alal tehtud edusammud ning mainis ELi pakutavat väljaõpet. ÜRO peasekretär soovitab keskenduda Somaalia julgeolekusektori institutsioonide edasisele arendamisele ning eelkõige parandada riiklike julgeolekujõudude juhtimisstruktuure.
            
         
               (5)
            
            
               Aafrika Liidu (AL) komisjoni esimees esitas 21. aprillil 2011 ALi rahu- ja julgeolekunõukogule aruande olukorra kohta Somaalias. Ta tõi esile julgeoleku alal saavutatud edu ning avaldas soovi, et väljaõppe toetamist jätkataks.
            
         
               (6)
            
            
               Somaalia peaminister teatas oma 4. mai 2011. aasta kirjas liidu välisasjade ja julgeolekupoliitika kõrgele esindajale, et Somaalia föderaalne üleminekuvalitsus hindab kõrgelt ELi toetust ning kordas, et Somaalia föderaalne üleminekuvalitsus on täielikult pühendunud riiklike julgeolekujõudude juhtimisstruktuuri ülesehitamisele, et kaitsta tsiviilelanikkonda ja liita erinevad relvarühmitused ja hõimuväeosad riiklike julgeolekujõududega.
            
         
               (7)
            
            
               Somaalia föderaalne üleminekuvalitsus kordas 23. juunil 2011 Kampalas toimunud ühise julgeolekukomitee istungil, et hindab kõnealust toetust.
            
         
               (8)
            
            
               10. mail 2011 Addis Abebas toimunud ALi rahu- ja julgeolekunõukogu ning ELi poliitika- ja julgeolekukomitee ühisistungi käigus väljendas AL rahulolu EUTM Somalia pakutava toetusega professionaalsete ja ühtsete Somaalia riiklike julgeolekujõudude ülesehitamisele.
            
         
               (9)
            
            
               Uganda poliitilised ja sõjaväevõimud on väljendanud rahulolu partnerluse üle ELi ja Ameerika Ühendriikidega ning soovi jätkata väljaõpet.
            
         
               (10)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Taani ei osale käesoleva otsuse rakendamises ja seetõttu ka operatsiooni rahastamises.
            
         
               (11)
            
            
               Missiooni EUTM Somalia tuleks täiendavalt pikendada,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2010/96/ÜVJP muudetakse järgmiselt.
   
               1)
            
            
               Artikli 1 lõiked 1 ja 2 asendatakse järgmistega:
               1.   Et jätkuvalt toetada Somaalia föderaalse üleminekuvalitsuse kui toimiva ja kõiki Somaalia kodanikke teeniva valitsuse tugevdamist, toetab ELi sõjaline väljaõppemissioon (EUTM Somalia) Somaalia julgeolekusektori arendamist, pakkudes riiklikele julgeolekujõududele sõjalist väljaõpet. Väljaõpe keskendub Somaalia riiklike julgeolekujõudude juhtimisstruktuuri, erivõimete ja enesekoolituse võimete arendamisele, eesmärgiga anda kohalikele asjaosalistele ELi koolitusalaseid teadmisi. EUTM Somalia jätkab tegevust tihedas koostöös teiste rahvusvahelise kogukonna osalejatega, eelkõige ÜRO, Aafrika Liidu missiooniga Somaalias (AMISOM), Ameerika Ühendriikide ja Ugandaga ning nendega kooskõlastatult, ning kooskõlas kokkulepitud Somaalia föderaalse üleminekuvalitsuse nõuetega.
               2.   Sel eesmärgil korraldatav ELi sõjaline väljaõpe toimub jätkuvalt peamiselt Ugandas kooskõlas ELi missiooni poliitilise eesmärgiga toetada Somaalia julgeolekujõudude väljaõpet, nagu on määratletud 20. juulil 2011 nõukogu poolt heaks kiidetud muudetud kriisiohjamise kontseptsioonis. EUTM Somalia elemendid asuvad ka Nairobis ja Brüsselis.”
            
         
               2)
            
            
               Artikli 2 lõige 1 asendatakse järgmisega:
               1.   Kolonel Michael BEARY nimetatakse ELi missiooni ülemaks alates 9. augustist 2011.”
            
         
               3)
            
            
               Artiklit 10 muudetakse järgmiselt:
               
                           a)
                        
                        
                           lõige 2 asendatakse järgmisega:
                           2.   ELi sõjalise missiooni ühiste kulude lähtesumma kuni 9. augustini 2011 on 4,8 miljonit eurot. ATHENA artikli 32 lõikes 3 osutatud lähtesumma protsent on 60 %.”;
                        
                     
                           b)
                        
                        
                           lisatakse järgmine lõige:
                           3.   ELi sõjalise operatsiooni ühiste kulude lähtesumma alates 9. augustist 2011 on 4,8 miljonit eurot. ATHENA artikli 32 lõikes 3 osutatud lähtesumma protsent on 30 %.”
                        
                     
         
               4)
            
            
               Artikli 12 lõige 2 asendatakse järgmisega:
               2.   ELi sõjaline missioon lõpeb 2012. aastal pärast kahe kuuekuulise väljaõppeperioodi lõppu ja ELi üksuste ja isikkoosseisu tagasilähetamist Euroopasse.”
            
         Artikkel 2
   Käesolev otsus jõustub selle vastuvõtmise kuupäeval.
   
      Brüssel, 28. juuli 2011
      
         
            Nõukogu nimel
         
         
            eesistuja
         
         M. DOWGIELEWICZ
      
   
   
      (1)  ELT L 44, 19.2.2010, lk 16.
   
      (2)  ELT L 87, 7.4.2010, lk 33.